أوب ولاّ أوبي (بالروسية: Обь) هو سابع أطول واد ف لعالم، و جا ف لغرب ديال سيبيريا. الطول ديالو كامل هو 5410 كيلوميطر، و مع لفروع ديالو تيدوز من تلاتة د لبلدان، اللي هي: روسيا، مونݣوليا و كازاخستان. لعيون د واد أوب جاو ف جبال ألطاي ف لجنوب د سيبيريا، و موراها تيبقا طالع للشمال، تا تيصبّ ف لبحر د كارا، ف لمحيط لمجمد الشمالي. أوب تيدوز من لمدينة د نوڤوسيبيريسك، اللي هي تالت أكبر مدينة ف روسيا من جيهت السكان، و هي لبلاصة اللي تيقطع منها الطران د سيبيريا باش يكمّل طريقو.